Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Vieraani yllä on valtavasti Jumalan kirkkauden läsnäoloa.
Hänen tarinaansa voi olla vaikea uskoa. Hän ajoi kerran autolla, -
ja ventovieras ihminen hyppäsi hänen autoonsa, -
kun hän jätti lapset kyydistä. Mies sanoi: "Olet kaunis."
Mitä olisit tehnyt siinä tilanteessa?
Hän ei tehnyt mitään, mutta Jumalan tuli hyppäsi hänestä -
tuohon mieheen, ja mies alkoi hikoilla voimakkaasti ja vapista.
Sitten hän johti miehen Jeesuksen luo. Tuo tuli on sinuakin varten!
Matkustan jatkuvasti, mutta vieressäni ei ole koskaan -
istunut ketään sellaista tyyppiä, joka istui Aliss Cresswellin vieressä.
Kerro miehestä, joka jäi jumiin viereesi lennolla -
eikä päässyt mihinkään. ―Miten niin jäi jumiin viereeni?
No hän ei päässyt pois. ―Hän jäi jumiin, koska istui ikkunapaikalla, -
minä olin keskellä ja käytäväpaikalla istui eräs mies. Olin ajatuksissani.
Valmistauduimme nousuun, ja katsoessani ikkunasta ulos näin, -
että ikkunapaikalla istuvan miehen kasvot punottivat ja hän hikoili.
Hikipisarat valuivat hänen kasvoillaan. ―Olisin pitänyt häntä sairaana.
Minä taas ajattelin, että hän pelkäsi lentämistä.
Ajattelin, että minun pitäisi tarjoutua rukoilemaan, ettei hän pelkäisi.
Ennen kuin ehdin miettiä, mitä sanoisin, hän kääntyi ja sanoi: -
"Mitä tämä oikein on?" Kysyin, mitä hän tarkoitti. Hän sanoi: -
"Sinusta lähtee niin paljon tulta, voimaa ja lämpöä, -
että saat minut hikoilemaan." Sanoin, että se oli Jeesuksen Henki.
Hän tunsi Pyhän Hengen läsnäolon. Hän sanoi harjoittavansa -
new agea ja buddhalaisuutta, joten hän tunsi hengen maailman, -
muttei ollut koskaan kokenut tällaista tulta ja voimaa.
Sanoin, että Jeesus oli tie hengelliseen maailmaan.
Jeesus sanoi olevansa ovi sinne. Kerroin Jeesuksen ristinkuolemasta.
Kun puhuin tästä, selkärankaani alkoi koskea.
Arvelin, että se saattoi liittyä häneen ja kysyin, oliko hänellä selkävaivoja.
Mies sanoi kärsineensä jatkuvasta kivusta 14 vuotta.
Hän oli joutunut tappeluun baarissa, ja hänen selkänsä oli murtunut.
Hän loukkaantui vakavasti.
Hänet leikattiin, mutta hänen iskiashermonsa oli puristuksissa.
Hänellä oli morfiinilääkitys, mutta hän kärsi silti kivuista.
Kysyin, haluaisiko hän, että pieni osa siitä Pyhän Hengen voimasta, -
jonka hän tunsi tulevan ulos minusta, menisi häneen ja parantaisi hänet.
Hän sanoi, ettei se haittaisi. Laskin käteni hänen olalleen -
ja pyysin Jeesuksen parantavaa voimaa tulemaan häneen -
ja parantamaan kaikki hänen luunsa. Käskin metalliosien poistua hänestä -
ja kaiken kivun poistua Jeesuksen nimessä. Sitten kysyin, mitä hän tunsi.
Kysyn aina rukoiltuani, mitä rukoiltava kokee, vaikka se pelottaakin.
Hän sanoi: "En mitään."
Kävit varmasti läpi monenlaisia tunteita. ―Oletin hänen paranevan.
Kysyin, mitä hän tarkoitti. Hän sanoi kärsineensä kivusta 14 vuotta, -
mutta nyt hän ei tuntenut mitään.
Hienoa. Sinulla on bed & breakfast -paikka ja lahjatavarakauppa.
Kerro miehestä, joka tuli putiikkiisi etsimään lahjaa.
Kun hän kulki kaupan läpi, näin hänen ontuvan voimakkaasti.
Kysyin, mikä häntä vaivasi.
Hän kertoi joutuneensa pahaan autokolariin 30 vuotta sitten.
Hän oli lähellä kuolla, ja hänen selästään murskautui kolme nikamaa.
Hänen luultiin kuolevan.
Hän oli menettänyt 10 senttiä pituudestaan selän murskauduttua.
Hänen leukansa oli murtunut, ja hän oli menettänyt hampaansa.
Leuka oli rakennettu uudestaan, samoin kitalaen pehmeä osa.
Aivoissa oli ruhjeita, ja hän kärsi epilepsiakohtauksista.
Hänellä oli jatkuvia kipuja jaloissa. Usein, kun hän heräsi aamulla, -
hänen suussaan oli verta ja hänen raajansa olivat turrat. ―Kamalaa.
Hän kertoi joutuvansa pian pyörätuoliin. Hänen kätensä tärisivät.
Sanoin, että Jeesus voisi parantaa hänet ja kysyin, saisinko rukoilla.
Hän ei tiennyt mitään Jeesuksesta, mutta antoi luvan. En tiedä, -
uskoiko hän rukouksen auttavan. Rukoilin, ja Jumalan voima tuli -
todella voimallisesti. Hänen polvensa pettivät, ja hän alkoi kaatua.
Mieheni näki sen ja ryntäsi paikalle kaupan toiselta puolelta.
Hän otti miehen kiinni ajoissa, ja autoimme hänet istumaan.
Hän ei voinut puhua, ja hän itki vuolaasti. Kysyin, oliko hän kunnossa.
Hän sanoi: "Kipu on poissa!" Hän istui siinä itkien ja vapisten.
Hän oli siinä jonkin aikaa. Kehotin häntä hyppäämään ylös.
Hän sanoi, ettei se käynyt. Häneltä saattoi mennä siihen 20 minuuttia.
Sanoin: "Hyppää ylös Jeesuksen nimessä, sillä siinä on voimaa."
Hän hyppäsi ylös tuolista. Hän itki yhä ja sanoi kasvaneensa.
Hänhän kertoi lyhentyneensä. Nyt hän tunsi olevansa pidempi.
Rukoilin leuan puolesta. Hän sanoi, että jokin tuntui liikkuvan siellä.
Hänen kätensä lakkasivat tärisemästä. Hän viipyi kaupassa pari tuntia.
Hän kiitti Jumalaa paranemisesta ja pyysi Häntä elämäänsä.
Hän pyysi myös Hengen täyteyttä. ―Kuvittele itsesi tähän tilanteeseen: -
Ajelet autoa yksinäsi, -
ja ventovieras mies hyppää autoosi -
pahoissa aikeissa.
Alissille tapahtui näin, mutta mitä miehelle tapahtui?
Puhumme siitä kohta.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
En osaa kuvitella sitä. Ajelit autolla, kun mies avasi auton oven -
ja hyppäsi kyytiin. Pysähdyitkö stop-merkin vai liikennevalojen takia?
Olin viemässä tytärtäni töihin. Hän nousi kyydistä parkkipaikalla -
ja sulki matkustajan oven. Olin kääntämässä autoa ympäri, -
kun ventovieras mies, jota en ollut koskaan nähnyt, hyppäsi autoon, -
istui matkustajan paikalle, sulki oven ja sanoi: "Sinä olet kaunis."
Ajattelin, että jopas jotakin. Tuollaista ei tapahdu joka päivä.
Olin järkyttynyt. En osannut odottaa sellaista. Istuin vain paikallani.
Käännyin häneen päin ja katsoin häntä sanomatta sanaakaan.
Hän alkoi täristä siinä autossani.
Ennen kuin ehdin tehdä mitään, hän alkoi itkeä ja toistella: -
"Olen todella pahoillani." Hän vain pyyteli anteeksi.
Hän sanoi tulleensa autooni epäpuhtaat motiivit sydämessään.
Hän sanoi: "Olen pahoillani, olen paha ihminen, auta minua.
Tarvitsen Jumalaa." Sanoin olevani kristitty ja Jumalan palvelija.
Hän sanoi: "En tiennyt sitä." Ilmapiiri kai vain vaikutti häneen, -
sillä en kuunnellut kristillistä musiikkia tai rukoillut kielillä.
Sitä ei voi selittää mitenkään muuten kuin että Jeesuksen läsnäolo -
ja Pyhä Henki vain välittyivät minusta. Hän alkoi tunnustaa syntejään.
Kysyin, halusiko hän todella tuntea Jumalan. Hän sanoi haluavansa.
Hän oli halunnut tuntea Jumalan jo pitkään. Kerroin hänelle Jeesuksesta.
Tartuimme toisiamme käsistä, ja hän antoi elämänsä Jeesukselle.
20 minuuttia myöhemmin tyttäreni koputti ikkunaan.
Hän oli huolissaan, kun autoni oli vielä siellä. Vakuutin, että kaikki oli hyvin.
Kuulostaa siltä, ettei hänellä ole tavallisia päiviä.
Tiedän, mikä hänen salaisuutensa on, ja haluan, -
että tekin saatte sen selville, jotta teilläkään ei olisi tavallisia päiviä.
Aloitit jo nuorena tyttönä todella erityisen suhteen -
Pyhän Hengen kanssa. Millainen suhteesi Häneen on nyt?
Olemme erittäin läheisiä. Hän on Jumalan persoona, mutta myös -
paras ystäväni. Hän puhuu minulle, ja meillä on hauskaa yhdessä.
Puhuuko sinulle Hän ajatuksin vai kuuluvalla äänellä? ―Monin eri tavoin.
Se vaihtelee. Jumalassa on niin monta eri puolta.
Joskus Hän näyttää minulle asioita. Puhun Hänelle heti aamulla.
On kuin Hän olisi odottanut minua. Hän puhuu minulle nukkuessanikin.
Odotatko, että saat puhua Hänelle? ―Kyllä. Se on kuin olisi rakastunut.
Siltä se tuntuu. ―Onko Hänkin yhtä rakastunut sinuun?
On. Hän sanoo rakastavansa minua, ja minä sanon samaa Hänelle.
Joskus koen Hänen läsnäolonsa vahvasti, kun puhun Hänelle.
Tunnen, että Jeesuksen läsnäolo tulee huoneeseen, olinpa missä vain.
Selvä. Miten minä ja ystävät, jotka katsovat ohjelmaa, -
voimme tuntea Hänet siten kuin sinä tunnet Hänet?
Vietä aikaa Hänen kanssaan ja vaali suhdetta Häneen.
Juttelen Hänelle kaiken aikaa. Joskus laulan, ja Hän laulaa takaisin.
Ole myös kuuliainen Hänelle. Jos Hän kieltää tekemästä jotain, -
yritä olla kuuliainen. Tee se, mihin Hän kehottaa.
Olen huomannut, että se vahvistaa suhdettamme, ja Hän rakastaa sitä.
Puhut asiasta, jota useimmat ihmiset suorastaan pelkäävät.
Puhut siitä, että näit unen demoneista.
Sivistyneet ihmiset eivät puhu demoneista saati usko niihin.
Mitä unessasi tapahtui? ―Siitä on jo jonkin aikaa. Näin useita unia.
Näin toistuvasti unta, jossa minua jahtasivat pelottavan näköiset hirviöt.
Olin taloissa, joissa oli paljon portaita, ja juoksin niitä pakoon.
Yritin paeta ikkunoista ja muuta. Jossain vaiheessa aloin ajatella, -
että ehkä uniin liittyi jotain hengellistä, ja pyysin Herralta apua.
Seuraavan kerran en unessa lähtenyt pakoon, vaan pysyin paikallani.
Sitä seuraavassa unessa kohtasin nuo demoneilta näyttävät olennot, -
ja sitä seuraavassa ajoin niitä takaa. Kädessäni oli iso miekka, -
ja ajoin niitä takaa pimeydessä. Katkoin niiden kaulat, ja ne kiljuivat.
Ne pelkäävät sinua kovasti. ―Kyllä. Tai oikeastaan Jeesusta, -
mutta Hän on minussa. ―Miten se näkyy elämässäsi?
Ymmärsin unien kautta Herran opettavan minulle, -
että meillä on arkielämässä valta pimeyden voimiin.
Jeesus antoi meille kaiken vallan. ―Sanot, että meidän pitää tottua -
ajamaan demoneita ulos. ―Se on osa jokapäiväistä elämää.
Sitä varten ei tarvitse mennä mihinkään erityiseen paikkaan.
Aika usein demonit poistuvat ihmisistä, kun menemme lähelle, -
koska olemme täynnä Jeesusta. ―Vaikuttaa siltä, -
että lahjasi kasvavat. Ne eivät ole staattisia.
Olet pystynyt ennustamaan tarkasti, minä päivänä jokin asia tapahtuu.
Saat kertoa siitä tarkemmin mainosten jälkeen.
Yliluonnollista! jatkuu pian.
Sekunti sekunnilta yritämme pysyä elämämme kiireisen tahdin mukana.
Matkustamme, teemme työtä, syömme, olemme yhteydessä muihin.
Myymme, ostamme, kiirehdimme.
On kuin olisimme ajan orjia.
Sekunneista tulee minuutteja, minuuteista tunteja ja päiviä.
Oletko koskaan miettinyt, mitä oikein saavutat kaikella tällä?
Tätäkö varten sinut on luotu?
Jos pystyisit viettämään edes yhden minuutin Jumalan kanssa, -
elämäsi ei olisi enää entisensä.
Oman kustantamomme kirja.
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Yliluonnollista! jatkuu.
Olen innoissani kirjastasi, koska kun ihmiset ovat lukeneet sen, -
heillä ei enää ole tavallisia päiviä, vaan yliluonnollisia päiviä.
Sanot olevasi innoissasi, kun saat aamuisin puhua Ystävällesi.
Sitä tapahtuu muillekin ihmisille. Kerro naisesta, joka luki kirjaasi.
Tuo nainen ei tiennyt Jeesuksesta mitään.
Hän oli viettänyt viimeiset 10 vuotta lähes kaiken aikansa sängyssä, -
sillä hänellä oli ns. MA-syndrooma, johon liittyy kipua ja uupumusta.
Ystävä antoi hänelle kirjani normaalista yliluonnollisesta elämästä.
Hän luki sitä yöllä. Siinä käsitellään mm. Pyhää Henkeä ja paranemista.
Kun hän pääsi demoneja käsittelevään lukuun, -
tapahtui jotain. Demonit alkoivat ilmestyä. Hän jatkoi lukemista -
saadakseen tietää, mitä tehdä niille. Hän sanoi: "Jeesuksen nimessä, -
lähtekää minusta nyt." Hän ei tuntenut Jeesusta tuolloin.
Kun hän oli sanonut sen, demonit lähtivät, ja hän oli parantunut.
Ja hän oli viettänyt 10 vuotta sängyssä! ―Aamulla hän nousi.
Hän ei ollut juuri nukkunut, sillä oli lukenut kirjaa. Hän tuli kauppaamme -
ja kertoi, mitä oli tapahtunut. Hän sanoi, ettei ollut 10 vuoteen -
juuri käynyt keskustassa, koska ei päässyt sinne, vaikka asui lähellä.
Hän kysyi, mitä hänen pitäisi tehdä saadakseen Jeesuksen elämäänsä.
Hän antoi elämänsä Jeesukselle.
Et taida uskoa tavallisiin asioihin? ―En. Se olisi tylsää.
Jos tunnet Jumalan, et pysy paikallasi.
Siirryt kirkkaudesta kirkkauteen. Se tarkoittaa, -
että siirryt Jumalan läsnäolosta suurempaan Jumalan läsnäoloon.
Alat jopa kertoa ihmisille profeetallisesti, -
milloin jokin asia tapahtuu. Kerro siitä esimerkki.
Se on voimallista. Kun profetoin, voin usein kertoa, milloin asia tapahtuu.
Tapasin erään naisen ja koin, että Herra halusi minun profetoivan.
Usein en tiedä, mitä minun pitää sanoa, ennen kuin avaan suuni.
Koin vain, että minun piti profetoida. ―Sama pätee moniin katsojiin.
Ette avaa suutanne, ja siksi profetiat eivät tule ulos. Vaaditaan uskoa.
Se on pelottavaa. Minua pelottaa joka kerta, mutta päätän yrittää.
Sanoin naiselle: "Minulla on sinulle sanoma Jumalalta. Haluatko kuulla?"
En aina sano noin, mutta silloin sanoin. Minulla ei vielä ollut sanomaa.
Hän suostui. Hän ei tiennyt mitään Jumalasta. Kun avasin suuni, -
sanoma tuli: "Sinulla on ollut todella vaikeaa noin kaksi vuotta.
Et saa nukuttua, olet levoton etkä tiedä, mitä tuleman pitää.
Olet sanonut Jumalalle: 'Jos olet todellinen, tarvitsen ihmeen.'
Olen tullut kertomaan, että Jumala on todellinen ja kuulee huutosi.
Kahden viikon kuluessa siitä, kun annat elämäsi Hänelle, -
kaikki elämässäsi muuttuu, ja saat pyytämäsi ihmeen."
Hän itki ja sanoi, että kaikki tuo oli totta. Hän käytti rauhoittavia -
ja menettäisi kohta kotinsa. Hänen perheensä oli häntä vastaan.
Kerroin hänelle Jeesuksesta, ja hän antoi elämänsä Jeesukselle.
Kahden viikon kuluessa kaikki hänen elämässään muuttui, -
aivan kuin olin profetoinut. Jumala toimi upeasti hänen elämässään.
Jumala puhui sinulle herätyksestä. Ennen rukoilit: "Lähetä herätys.
Jumala, oletko siellä? Lähetä herätys." Jumala näytti, että se toimii toisin.
Rukoilin pitkään herätystä. Se ei ole väärin, mutta ymmärsin, -
että Jeesus on jo tullut, ja voin aloittaa herätyksen, minne menenkin.
Jeesus elää minussa. Minulla on yhteys Taivaan valtakuntaan.
Voin aloittaa herätyksen missä vain. Kun ymmärsin sen, -
herätystä alkoi tapahtua, ei vain kaupassani, vaan kaikkialla.
On hienoa, että pystyt siihen, mutta pystyvätkö katsojatkin siihen?
Ehdottomasti. Minusta on ihanaa kertoa ihmisille, että tämä on kaikille.
Jos voin elää näin, sinäkin voit, sillä tämä todella on kaikkia varten.
Jeesus kuoli kaikkien puolesta. Voit saada Taivaan valtakunnan -
ja Pyhän Hengen sisällesi. Kyse on vain uskossa toimimisesta, -
rohkeudesta ja uskalluksesta. Voinko rukoilla sitä? ―Mielihyvin.
Aioin pyytää sitä seuraavaksi. ―Pyhä Henki sanoi minulle juuri, -
että Hän tulee aktivoimaan ne, jotka katsovat tätä ohjelmaa.
Herra Jeesus haluaa, että välitän ihmisille yliluonnollista uskoa, -
aktivoida heitä parantamaan ja tekemään muita yliluonnollisia asioita.
Valtuutan sinut siihen nyt. Annan pienen kotitehtävän, jos se sopii.
Pyydän, että alat toimia uskossa. Pyydän Pyhää Henkeä tulemaan -
sinun luoksesi ja koskettamaan sinua selvästi havaittavalla tavalla.
Jos tarvitset paranemista, julistan sitä sinulle Jeesuksen nimessä.
Jos tarvitset Jeesuksen läsnäoloa, pyydän, että voit kokea sitä nyt.
Hän sanoo sinulle jotain. Sinun pitää astua uskossa ja toimia sen mukaan.
Silloin elämässäsi alkaa tapahtua ihmeitä. Tee se tänään tai huomenna.
Ja jos Jeesus ei vielä ole Herrasi, mitä oikein odotat?
Pyydä Häneltä anteeksi vääriä tekojasi ja usko, -
että Jeesuksen veri pesee sinut puhtaaksi. Pyydä Häntä elämääsi -
ja sano ääneen: "Jeesus, olet Herrani." Kuuntelen.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Ensi viikolla ohjelmassa: -
Vieraani näki unen perheenjäsenestään ja toivoo, -
ettemme pitäisi uniamme merkityksettöminä -
vaan ymmärtäisimme, että niiden sanoma on Jumalalta.
Hänellä on yliluonnollinen kyky auttaa meitä ymmärtämään unien kieltä.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki